Klokken 02.21 fik Nordjyllands Politi en melding om et indbrud i Matas i Nibe. To mænd i mørkt tøj havde flået gitteret af butiksruden og forsynede sig med herredeodoranter. Et vidne har fortalt politiet, at de to mænd forlod gerningsstedet i en sølvfarvet Volvo V70 stationcar. Vidnet mener, at de to første bogstaver i registreringsnummeret er BG og de tre sidste cifre er 170. Klokken 03:35 hørte et vidne larm fra Aalestrup Ure og Optik. Umiddelbart er det ikke lykkedes tyvene at komme ind, men en sølvgrå Volvo stationcar blev set forlade stedet. Derfor kæder Nordjyllands Politi de to episoder sammen.

Referat:
Nordjyllands Politi kæder et indbrud og et indbrudsforsøg i henholdsvis Nibe og Aalestrup sammen. En sølvfarvet Volvo V70 stationcar er set på begge gerningssteder.